En gruppe på cirka 100 mennesker demonstrerede onsdag eftermiddag på Gammeltorv i Aalborg. Demonstrationen var ikke imod noget, men i stedet var demonstrationen for et bedre samfund. Talere fra forskellige partier, fra fagbevægelsen og fra græsrodsorganisationer gav under demonstrationen deres opskrift på, hvad et bedre samfund er. Mellem talerne var være koncert med rocktrioen Triojolé. Arrangørerne lagde vægt på, at demonstrationen skal handle om at være for, og ikke imod: - I stedet for at demonstrere mod det ene eller det andet, vil vi med demonstrationen vise, at vi står sammen for et bedre samfund med mere fællesskab og solidaritet og holde fast i dette positive budskab. Hvad et bedre samfund er, er der helt sikkert forskellige meninger om, og vi har derfor indbudt talere fra fagbevægelsen, partier og græsrodsorganisationer til at give deres bud, fortæller Anders Geisler, der blandt arrangørerne af onsdagens demonstration. Blandt talerne var formand for DSU i Aalborg, Jakob Munksgaard, Enhedslistens Johanne Schmidt-Nielsen Og Kristian Gaardsøe, formand for FOA I Aalborg.

Referat:
Onsdag eftermiddag var der demonstration for et bedre samfund. Blandt talerne var Enhedslistens Johanne Schmidt-Nielsen.